Diari Oficial de la Generalitat Valenciana


Sumari del DOGV 3592, del 28-09-1999 (1999/8258)

DECRET 132/1999, de 17 de setembre, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA.
--------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/132/dof/vci/html**

### Dades del document

Número de DOGV
:   3592

Data del DOGV
:   28-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8258


Data del document
:   17-09-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * garantia
    * empresa pública

DECRET 132/1999, de 17 de setembre, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA. [1999/S8258]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
Així mateix, l'esmentada Llei d'Hisenda Pública estableix en l'article 84.4, modificat per la disposició addicional setena de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, que podrà renunciar-se al benefici d'excussió establit en l'article 1830 del Codi Civil en el supòsit que els beneficiaris dels avals foren empreses de la Generalitat, sempre que es tracte d'operacions de finançament a llarg termini d'actuacions derivades de projectes d'inversió emmarcats en els objectius plurianuals de planejament econòmic del Govern Valencià.
  
D'altra banda, la Llei 11/1998, de 29 de desembre, de Pressupostos de la Generalitat Valenciana per a l'exercici 1999, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques fins a un límit de 100.000 milions de pessetes.
  
Actualment la Generalitat Valenciana està negociant una operació a llarg termini per al finançament dels projectes que està executant l'empresa pública Ciutat de les Arts i de les Ciències, SA.
  
Aquesta operació inclou la concertació d'una línia de liquiditat per part de l'empresa esmentada que té per finalitat assegurar l'atenció puntual de determinats pagaments derivats de l'operació de finançament abans esmentada.
  
En conseqüència, pot ser necessari atorgar, a favor de la Ciutat de les Arts i de les Ciències, SA, avals de la Generalitat Valenciana destinats a garantir aquesta línia de liquiditat, així com, si és el cas, operacions de cobertura vinculades a aquesta.
  
La necessitat de complir determinats terminis aconsella agilitar els tràmits per al compliment del que s'ha establit abans.
  
D'acord amb això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article 1
  
S'autoritza el conseller d'Economia i Hisenda a concedir a l'empresa pública Ciutat de les Arts i les Ciències, SA, avals destinats a garantir operacions de crèdit, per import global de fins a 40 milions d'euros (6.665,44 milions de pessetes de principal), a fi de facilitar la liquiditat necessària per a atendre determinats pagaments derivats de l'operació de finançament dels projectes que s'han de desenvolupar en la Ciutat de les Arts i de les Ciències de València.
  
Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, en l'atorgament de l'aval a què es refereix l'article anterior, es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia i Hisenda perquè determine les altres condicions dels avals que s'han de prestar, en el marc del que estableix el present decret i la Llei d'Hisenda Pública de la Generalitat Valenciana i altra normativa d'aplicació.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI